cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/10346-9/2025.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2025. június 26-ai rendes nyilvános ülésére**

**Tárgy:** A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet felülvizsgálata, új rendelet elfogadása

**Az előterjesztő:** Naszádos Péter polgármester

**Készítette:**  Bertalanné dr. Gallé Vera hatósági osztályvezető

**Megtárgyalta:** Pénzügyi, Városfejlesztési és Ügyrendi Bizottság

Oktatási, Sport és Szociális Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

Hévíz Város Polgármestere

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzat Képviselő-testülete 2014. május 1. napi hatállyal fogadta el a szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendeletet (a továbbiakban: Ör.). Ezen helyi jogszabály a címe szerint a **szociális szolgálatásokat és a személyes gondoskodást nyújtó gyermekjóléti ellátásokat szabályozza.**

Az Ör. hatályos szövege jelenleg rendelkezéseket tartalmaz a szociális alapszolgáltatások közül:

* az étkeztetésre,
* a házi segítségnyújtásra,
* a családsegítésre,
* a jelzőrendszeres házi segítségnyújtásra,
* a nappali ellátásra – Idősek Klubja,

a szociális szakosított ellátások közül:

* az ápolást, gondozást nyútó intézményre (Idősek otthona)

a személyes gondoskodást nyújtó gyermekjóléti alapellátások közül:

* a gyermekjóléti szolgáltatásra,
* gyermekek napközbeni ellátására, illetve

a személyes gondoskodást nyújtó gyermekjóléti alapellátásoknál a gyermekétkeztetésre.

Az Ör. elfogadása óta a felsőbb szintű jogszabályok folyamatos módosításából, változásából fakadóan kissé átalakult, változott a szociális és gyermekjóléti ellátások rendszere. A változás elsősorban a gyermekétkeztetés intézményét érintette. A **gyermekétkeztetés** olyan **természetbeni ellátás formájában került szabályozásra**, amely meghatározott feltételek fennállása esetén ingyenesen vagy kedvezményesen igénybe vehető. Az intézményi gyermekétkeztetés fogalmának bevezetésével párhuzamosan a szünidei gyermekétkeztetés is szabályozásra került, melyet a nyári szünetben legalább 43 munkanapon, az őszi, téli és tavaszi szünetben valamennyi munkanapon köteles megszervezni a települési önkormányzat.

A jelenleg hatályos szabályozás szerint a szociális igazgatásról és szociális ellátásokról szóló 1993. évi III. törvény (továbbiakban: **Szoc.tv**.) 57. § (1) bekezdése az alábbiak szerint tartalmazza a **szociális alapszolgáltatások**at, melyek Hévíz városa tekintetében relevánsak:

* étkeztetés,
* házi segítségnyújtás,
* családsegítés,
* jelzőrendszeres házi segítség nyújtás,
* nappali ellátás.

A Szoc.tv 57. (2) bekezdése tartalmazza a **személyes gondoskodás keretébe tartozó szakosított ellátás**ként az ápolást, gondozást nyújtó intézményt (idősek otthona) tartalmazza.

A gyermekek védelméről és a gyámügyi igazgatásról szóló 1997. évi XXXI. törvény (továbbiakban: **Gyvt.**) 15. § (1) bekezdése a pénzbeli és **természetbeni ellátások**nál szabályozza

* a **gyermekétkeztetés**t,

míg a 15. § (2) a **személyes gondoskodás keretébe tartozó gyermekjóléti alapellátások** keretében szabályozza a:

* gyermekjóléti szolgáltatást,
* gyermekek napközbeni ellátását (bölcsőde).

A fentiek szerint tehát az Ör. elfogadását követően a **gyermekétkeztetés természetbeni támogatásként lett szabályozva** a Gyvt-ben és nem személyes gondoskodást nyújtó gyermekjóléti alapellátásként.

Az Ör. felülvizsgálatát indokolta továbbá a Magyar Államkincstár Zala Vármegyei Irodája munkatársainak észrevétele az Ör-ben szabályozott gyermekétkeztetés térítési díjakkal kapcsolatban. Véleményük szerint a térítési díj összege az élelmezés nyersanyagköltségének egy ellátottra jutó napi összegénél nem lehet kevesebb.

A Gyvt. az alábbiakban rendelkezik a térítési díjakról:

146. §  (1)  Ha e törvény másként nem rendelkezik, térítési díjat kell fizetni ​

a) a személyes gondoskodást nyújtó gyermekjóléti alapellátás keretében biztosított gyermekek napközbeni ellátásáért és gyermekek átmeneti gondozásáért,

b) a gyermekétkeztetésért, és

c) a fenntartó döntésétől függően a személyes gondoskodást nyújtó gyermekvédelmi szakellátás keretében biztosított utógondozói ellátásért, valamint az utógondozói ellátásban részesülő fiatal felnőtt gyermekének átmeneti gondozásáért.

147. § \*  (1) \*  A fenntartó jogszabályban meghatározottak szerint megállapítja a 146. § (1) bekezdése szerinti ellátások intézményi térítési díját, amely – a gyermekétkeztetés kivételével – a szolgáltatási önköltség és a központi költségvetésről szóló törvényben biztosított támogatás különbözete.

(3) A szolgáltatási önköltséget a tárgyévre tervezett adatok alapján a tárgyév április elsejéig kell megállapítani. A szolgáltatási önköltség év közben egy alkalommal korrigálható, ha azt a tárgyidőszaki folyamatok indokolják.

(4) **A fenntartó az intézményi térítési díjat az (1) bekezdés szerint kiszámított és külön jogszabály szerint dokumentált térítési díjnál alacsonyabb összegben is meghatározhatja.**

A gyermekétkeztetés térítésidíj-rendszere számos ponton eltér az általános térítésidíj-szabályoktól. Ezen speciális szabályok gyűjteményének tekinthető a Gyvt. 151. §-a, amely azt is pontosan meghatározza, hogy a térítési díjra vonatkozó általános szabályok közül melyeket lehet a gyermekétkeztetésnél is alkalmazni.

A Gyvt. 151. §-a tehát külön szabályozza az intézményi gyermekétkeztetés térítési díjának meghatározását:

151. § \*  (1)–(2e) \*

(2f) \*  Ha a 21/A. § (1), (4) és (6) bekezdése szerinti gyermekétkeztetést a települési önkormányzat biztosítja, úgy az intézményi térítési díjat a települési önkormányzat állapítja meg.

(3) A gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege.

(3a) \*  Ha a fenntartó vagy a települési önkormányzat a gyermekétkeztetést vásárolt szolgáltatás útján biztosítja, az intézményi térítési díj megállapítása érdekében az étkeztetést biztosító szolgáltató köteles elkülönítetten kimutatni a gyermekétkeztetéssel összefüggésben felmerülő nyersanyagköltséget.

(4) \*  A gyermekétkeztetés személyi térítési díját az intézményvezető a (3) bekezdés szerinti napi összeg általános forgalmi adóval növelt összegének és az igénybe vett étkezések számának, valamint az 21/B. §-ban megjelölt normatív kedvezményeknek a figyelembevételével állapítja meg. Ha a fenntartó kizárólag a bölcsődében, mini bölcsődében nyújtott bölcsődei ellátás keretében biztosított gyermekétkeztetésre állapít meg személyi térítési díjat, a személyi térítési díj meghatározásánál a 150. § (1)–(3) bekezdését nem kell alkalmazni.

(4a) \*  Ha az étkeztetési feladatot települési önkormányzat látja el, a (4) bekezdés alkalmazásában intézményvezető alatt a települési önkormányzat azon intézményének vezetőjét kell érteni, amely a gyermekétkeztetést biztosítja. Ha a kötelezett a személyi térítési díjat vitatja, illetve annak csökkentését vagy elengedését kéri, a személyi térítési díj összegéről történő értesítés kézhezvételétől számított nyolc napon belül a települési önkormányzathoz fordulhat. Ha a települési önkormányzat intézmény közreműködése nélkül biztosítja a gyermekétkeztetést, a személyi térítési díj megállapítására, annak vitatására, csökkentésére és elengedésére vonatkozó szabályokat rendeletében állapítja meg.

(9) \*  A gyermek lakóhelye szerint illetékes önkormányzat, illetve – ha a gyermek nem állami fenntartású nevelési-oktatási intézményben részesül étkezésben – a nevelési-oktatási intézmény vezetője – a nem állami fenntartó által megállapított szabályok keretei között – a gyermek egyéni rászorultsága alapján 21/B. §-ban foglaltakon kívül, illetve a 21/C. § (1) bekezdés b) pontja szerinti gyermekek számára további étkeztetési kedvezményt állapíthat meg.

(12) \*  **Gyermekétkeztetés esetén** a 146. §-t, a **147. § (4) bekezdését**, a 148. § (1), (4), (5), (8) és (9) bekezdését **alkalmazni kell**.

Az Ör. 3. mellékletében található a gyermekétkeztetés térítési díja, mely a nyersanyagköltség alapján határozza meg az intézményi térítési díjat. A képviselő-testület a márciusi rendes ülésén a nyersanyagköltség meghatározása mellett nem kívánta megemelni a térítési díj összegét, melynek eredményeképpen a térítési díj az élelmezés nyersanyagköltségének egy ellátottra jutó napi összegénél alacsonyabb összegben lett meghatározva (nem emelve).

Értelmezésünk szerint a Gyvt 151. § (12) bekezdése adott arra lehetőséget, hogy a térítési díj alacsonyabb összegben kerüljön meghatározásra. A Gyvt – Jogtárban elérhető – Nagykommentára kitér arra, hogy a *„térítési díjra vonatkozó általános szabályok közül a gyermekétkeztetésnél is alkalmazandó az a rendelkezés, hogy az intézményi térítési díjat a törvényben meghatározott összegnél alacsonyabb összegben is meg lehet állapítani [Gyvt. 147. § (4) bekezdés].”*

Elfogadva azonban az Államkincstár észrevételét az előterjesztés mellékleteként csatolt rendelet-tervezetben az intézményi gyermekétkeztetés tekintetében a térítési díjak a nyersanyagköltséghez igazodóan kerülnek korigálásra. Ez alacsonyabb mértékű (átlagosan 8,9 %-os) térítési díj emelést eredményez, melyet javaslok szeptember 1. napjával, az új tanév kezdetével hatályba léptetni.

A szociális és gyermekjóléti ellátórendszer átalakulása, a gyermekétkeztetés térítési díjának meghatározására vonatkozó külön szabályok miatt javaslom, hogy az intézményi gyermekétkeztetésre vonatkozó szabályok és térítési díjak külön önkormányzati rendeletbe kerüljenek szabályozásra az Ör. gyermekétkeztetésre vonatkozó rendelkezéseinek hatályon kívül helyezése mellett.

**Tisztelt Képviselő-testület!**

Kérem, hogy az előterjesztést megvitatni és a rendelet-tervezeteket elfogadni szíveskedjenek.

A rendelet-tervezetek elfogadása minősített többséget igényel.

**Melléklet:** Gyermekek napközbeni ellátása keretében biztosított étkeztetés önköltségszámítása

**2.**

**Hévíz Város Önkormányzata Képviselő-testületének …./2025. (VI. 27.) önkormányzati rendelete**

**a gyermekétkeztetés térítési díjairól**

[1] Hévíz Város Önkormányzat Képviselő-testülete a gyermekétkeztetés biztosításával eleget tesz törvényi feladatának és biztosítja a gyermek Alaptörvényben is megjelenő jogának érvényesülését, a megfelelő testi, szellemi és erkölcsi fejlődéséhez, e rendelettel szabályozza a gyermekétkeztetés térítési díját.

[2] Hévíz Város Önkormányzat Képviselő-testülete Magyarország Alaptörvénye 32. cikk (1) bekezdés a) pontjában meghatározott feladatkörében eljárva, a gyermekek védelméről és a gyámügyi igazgatásról szóló 1997. évi XXXI. törvény 147. § (1) és 151 § (2f) bekezdésében kapott felhatalmazás alapján a következő rendeletet alkotja.

**1. Általános rendelkezések**

**1. §**

Hévíz Város Önkormányzata a fenntartásában lévő Hévíz Város Önkormányzat Gazdasági, Műszaki Ellátó Szervezet működtetésével biztosítja a gyermekétkeztetést.

**2. §**

A rendelet hatálya kiterjed a

*a)* a Teréz Anya Szociális Integrált Intézmény Bölcsődéjében gondozottakra,

*b)* a Veszprémi Főegyházmegye fenntartásában lévő Brunszvik Teréz Római Katolikus Óvodába járó gyermekekre,

*c)* a Nagykanizsai Tankerületi Központ által fenntartott **Hévízi Illyés Gyula Általános Iskola és Alapfokú Művészeti Iskolába járó gyermekekre,**

*d)* a Nagykanizsai Tankerületi Központ által fenntartott Hévízi Bibó István Gimnázium és Kollégiumba járó gyermekekre,

*e)* tanéven kívüli étkeztetésre (pl. táboroztatás),

*f)* az étkezést igénybe vevő gyermekek szüleire, törvényes képviselőire (a továbbiakban együtt: kötelezett).

**2. Gyermekétkeztetés intézményi térítési díja**

**3. §**

Az Önkormányzat a gyermekétkeztetés intézményi térítési díját az 1. melléklet szerint határozza meg.

**4. §**

Az intézményi térítési díjak az áfa összegét tartalmazzák.

**5. §**

Az étkezési térítési díjakat a kötelezettnek havonta előre, tárgyhónap 10-éig kell Hévíz Város Önkormányzat Gazdasági, Műszaki Ellátó Szervezete részére megfizetni.

**3. Záró rendelkezések**

**6. §**

Hatályát veszti a szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet

*a)* 14. §-a,

*b)* 15. § (2) bekezdése,

*c)* 20. § c) pontja,

*d)* 3. melléklete.

**7. §**

|  |  |
| --- | --- |
| Ez a rendelet 2025. szeptember 1-jén lép hatályba.  dr. Tüske Róbert | Naszádos Péter |
| jegyző | polgármester |

*1. melléklet a …./2025. ( ) önkormányzati rendelethez*

|  |  |  |  |  |  |  |
| --- | --- | --- | --- | --- | --- | --- |
|  | Bölcsőde | | | | | |
|  | A. | B. | C. | D. | E. | F. |
| 1. | Megnevezés | Nyersanyagnorma Ft/nap | Intézményi rezsiktg Ft/nap | Térítési díj (Nettó) Ft/nap | 27% ÁFA Ft/nap | Intézményi térítési díj (Bruttó) Ft/nap |
| 2. | Reggeli | 169 |  | 169 | 46 | 215 |
| 3. | Tízórai | 106 |  | 106 | 29 | 135 |
| 4. | Ebéd | 322 |  | 322 | 87 | 409 |
| 5. | Uzsonna | 147 |  | 147 | 40 | 187 |
| 6. | Összesen: | 744 |  | 744 | 202 | 946 |
| 7. | Diétás ebéd | 560 |  | 560 | 151 | 711 |
|  |  |  |  |  |  |  |
|  | Óvoda | | | | | |
|  | A. | B. | C. | D. | E. | F. |
| 1. | Megnevezés | Nyersanyagnorma Ft/nap | Intézményi rezsiktg Ft/nap | Térítési díj (Nettó) Ft/nap | 27% ÁFA Ft/nap | Intézményi térítési díj (Bruttó) Ft/nap |
| 2. | Tízórai | 188 |  | 188 | 51 | 239 |
| 3. | Ebéd | 359 |  | 359 | 97 | 456 |
| 4. | Uzsonna | 164 |  | 164 | 44 | 208 |
| 5. | Összesen: | 711 |  | 711 | 192 | 903 |
| 6. | Diétás ebéd | 574 |  | 574 | 155 | 729 |
|  |  |  |  |  |  |  |
|  | Általános iskola | | | | | |
|  | A. | B. | C. | D. | E. | F. |
| 1. | Megnevezés | Nyersanyagnorma Ft/nap | Intézményi rezsiktg Ft/nap | Térítési díj (Nettó) Ft/nap | 27% ÁFA Ft/nap | Intézményi térítési díj (Bruttó) Ft/nap |
| 2. | Tízórai | 185 |  | 185 | 50 | 235 |
| 3. | Ebéd | 515 |  | 515 | 139 | 654 |
| 4. | Uzsonna | 162 |  | 162 | 44 | 206 |
| 5. | Összesen: | 862 |  | 862 | 233 | 1095 |
| 6. | *Menza* |  |  |  |  |  |
| 7. | Kis menza-Ebéd | 515 |  | 515 | 139 | 654 |
| 8. | Nagy menza-Ebéd | 639 |  | 639 | 173 | 812 |
| 9. | Diétás kis-menza-Ebéd | 761 |  | 761 | 205 | 966 |
|  |  |  |  |  |  |  |
|  | Középiskolai étkeztetés | | | | | |
|  | A. | B. | C. | D. | E. | F. |
| 1. | Megnevezés | Nyersanyagnorma Ft/nap | Intézményi rezsiktg Ft/nap | Térítési díj (Nettó) Ft/nap | 27% ÁFA Ft/nap | Intézményi térítési díj (Bruttó) Ft/nap |
| 2. | *Diákotthon* |  |  |  |  |  |
| 3. | Reggeli | 301 |  | 301 | 81 | 382 |
| 4. | Ebéd | 639 |  | 639 | 173 | 812 |
| 5. | Vacsora | 454 |  | 454 | 123 | 577 |
| 6. | Összesen: | 1394 |  | 1394 | 377 | 1771 |
| 7. | *Menza* |  |  |  |  |  |
| 8. | Ebéd | 639 |  | 639 | 173 | 812 |
| 9. | Diétás-Ebéd | 1022 |  | 1022 | 276 | 1298 |
|  |  |  |  |  |  |  |
|  | Tanéven kívüli étkeztetés (táborozás stb.) | | | | | |
|  | A. | B. | C. | D. | E. | F. |
| 1. | Megnevezés | Nyersanyagnorma Ft/nap | Intézményi rezsiktg Ft/nap | Térítési díj (Nettó) Ft/nap | 27% ÁFA Ft/nap | Intézményi térítési díj (Bruttó) Ft/nap |
| 2. | Reggeli | 278 | 362 | 640 | 173 | 813 |
| 3. | Tízórai | 172 | 221 | 393 | 106 | 499 |
| 4. | Ebéd | 515 | 670 | 1 185 | 320 | 1 505 |
| 5. | Uzsonna | 150 | 194 | 344 | 93 | 437 |
| 6. | Vacsora | 278 | 362 | 640 | 173 | 813 |

**3.**

**Általános indokolás**

Hévíz Város Önkormányzat Képviselő-testülete az intézményi gyermekétkeztetés térítési díjára vonatkozó rendelkezéseket külön önkormányzati rendeletben szabályozza, mely alapján a szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet vonatkozó rendelkezéseinek hatályon kívül helyezésére kerül sor.

**Részletes indokolás**

**Az 1. §-hoz**

Gyermekétkeztetés biztosításának módját határozza meg.

**A 2. §-hoz**

A rendelet hatályát szabályozza.

**A 3–5. §-hoz**

A gyermekétkeztetés térítési díjáról, annak befizetési módjáról rendelkezik.

**A 6. §-hoz**

Hatályon kívül helyezi a szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet intézményi gyermekétkeztetésre, annak térítési díjára vonatkozó rendelkezéseit.

**A 7. §-hoz**

Hatályba léptető rendelkezés.

**4.**

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: Hévíz Város Önkormányzata Képviselő-testületének a gyermekétkeztetés térítési díjairól szóló rendelete

**Társadalmi-gazdasági hatása**: a nyersanyagköltséghez korrigált térítési díj meghatározás kisebb (átlagosan 8,9 %-os) térítési díj emelést jelent 2025. szeptember 1. napjától

**Költségvetési hatása**: nem releváns.

**Környezeti, egészségi hatása**: nem releváns

**Adminisztratív terheket befolyásoló hatása**: nem releváns

**Egyéb hatása**: Nincs.

**A rendelet megalkotásának szükségessége**: A gyermekek védelméről és a gyámügyi igazgatásról szóló 1997. évi XXXI. törvény, ha a gyermekétkeztetést a települési önkormányzat biztosítja, úgy az intézményi térítési díjat a települési önkormányzat állapítja meg.

**A rendelet megalkotása elmaradása esetén várható következmények**:

A rendelet megalkotására a gyermekek védelméről és a gyámügyi igazgatásról szóló 1997. évi XXXI. törvény 147. § (1) és 151 § (2f) bekezdése ad felhatalmazást, elmaradása törvényességi felügyeleti eljárást nem eredményez.

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek nem változnak, azok rendelkezésre állnak.

**5.**

**Melléklet**

**Gyermekek napközbeni ellátása keretében biztosított étkeztetés önköltségszámítása**

|  |  |  |  |  |  |
| --- | --- | --- | --- | --- | --- |
| **2025. térítési díjak** | | | | | |
| **Bölcsőde** | | | | | |
| **Megnevezés** | **Nyersanyagnorma Ft/nap** | **Intézményi rezsiktg Ft/nap** | **Térítési díj (Nettó) Ft/nap** | **27% ÁFA Ft/nap** | **Intézményi térítési díj (Bruttó) Ft/nap** |
| **Reggeli** | **169** |  | **169** | **46** | **215** |
| **Tízórai** | **106** |  | **106** | **29** | **135** |
| **Ebéd** | **322** |  | **322** | **87** | **409** |
| **Uzsonna** | **147** |  | **147** | **40** | **187** |
| **Összesen:** | **744** |  | **744** | **202** | **946** |
| **Diétás ebéd** | **560** |  | **560** | **151** | **711** |
|  |  |  |  |  |  |
| **Óvoda** | | | | | |
| **Megnevezés** | **Nyersanyagnorma Ft/nap** | **Intézményi rezsiktg Ft/nap** | **Térítési díj (Nettó) Ft/nap** | **27% ÁFA Ft/nap** | **Intézményi térítési díj (Bruttó) Ft/nap** |
| **Tízórai** | **188** |  | **188** | **51** | **239** |
| **Ebéd** | **359** |  | **359** | **97** | **456** |
| **Uzsonna** | **164** |  | **164** | **44** | **208** |
| **Összesen:** | **711** |  | **711** | **192** | **903** |
| **Diétás ebéd** | **574** |  | **574** | **155** | **729** |
|  |  |  |  |  |  |
| **Általános iskola** | | | | | |
| **Megnevezés** | **Nyersanyagnorma Ft/nap** | **Intézményi rezsiktg Ft/nap** | **Térítési díj (Nettó) Ft/nap** | **27% ÁFA Ft/nap** | **Intézményi térítési díj (Bruttó) Ft/nap** |
| **Tízórai** | **185** |  | **185** | **50** | **235** |
| **Ebéd** | **515** |  | **515** | **139** | **654** |
| **Uzsonna** | **162** |  | **162** | **44** | **206** |
| **Összesen:** | **862** |  | **862** | **233** | **1095** |
| ***Menza*** |  |  |  |  |  |
| **Kis menza-Ebéd** | **515** |  | **515** | **139** | **654** |
| **Nagy menza-Ebéd** | **639** |  | **639** | **173** | **812** |
| **Diétás kis-menza-Ebéd** | **761** |  | **761** | **205** | **966** |
|  |  |  |  |  |  |
| **Középiskolai étkeztetés** | | | | | |
| **Megnevezés** | **Nyersanyagnorma Ft/nap** | **Intézményi rezsiktg Ft/nap** | **Térítési díj (Nettó) Ft/nap** | **27% ÁFA Ft/nap** | **Intézményi térítési díj (Bruttó) Ft/nap** |
| ***Diákotthon*** |  |  |  |  |  |
| **Reggeli** | **301** |  | **301** | **81** | **382** |
| **Ebéd** | **639** |  | **639** | **173** | **812** |
| **Vacsora** | **454** |  | **454** | **123** | **577** |
| **Összesen:** | **1394** |  | **1394** | **377** | **1771** |
| ***Menza*** |  |  |  |  |  |
| **Ebéd** | **639** |  | **639** | **173** | **812** |
| **Diétás-Ebéd** | **1022** |  | **1022** | **276** | **1298** |
|  |  |  |  |  |  |
| **Tanéven kívüli étkeztetés (táborozás stb.)** | | | | | |
| **Megnevezés** | **Nyersanyagnorma Ft/nap** | **Intézményi rezsiktg Ft/nap** | **Térítési díj (Nettó) Ft/nap** | **27% ÁFA Ft/nap** | **Intézményi térítési díj (Bruttó) Ft/nap** |
| **Reggeli** | **278** | **362** | **640** | **173** | **813** |
| **Tízórai** | **172** | **221** | **393** | **106** | **499** |
| **Ebéd** | **515** | **670** | **1 185** | **320** | **1 505** |
| **Uzsonna** | **150** | **194** | **344** | **93** | **437** |
| **Vacsora** | **278** | **362** | **640** | **173** | **813** |

**6.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Bertalanné Dr. Gallé Vera | Hatósági osztályvezető |  |  |
| Szintén László | Közgazdasági osztályvezető/pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |