Iktatószám: HIV/12735-7/2025.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2025. június 26-i rendes nyilvános ülésére**

**Tárgy:** A Teréz Anya Szociális Integrált Intézmény alap-dokumentumainak felülvizsgálata

**Az előterjesztő:** Naszádos Péter polgármester

**Készítette:**  Bali Júlia intézményvezető helyettes

**Megtárgyalta:** Oktatási, Sport és Szociális Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

polgármester

**1.**

**Tárgy és tényállás ismertetése**

**Tisztelt Képviselő-testület!**

A Teréz Anya Szociális Integrált Intézmény (továbbiakban: TASZII) Szakmai Programjának, Szervezeti és Működési Szabályzatának, Házirendjének és mellékleteinek felülvizsgálata ismételten szükségessé vált.

A felülvizsgálat okai:

Az intézmény alapdokumentumait a 2025.07.01-től hatályba lépő új szervezeti felépítés miatt szükséges módosítani. A módosítások során a munkakörök elnevezése változott, illetve a munkakörhöz kapcsolódó feladatok aktualizálása történt meg.

Az intézmény alapdokumentumaiban; a Szakmai programban, Szervezeti Működési Szabályzatban és Házirendben a következőképp módosultak a munkaköri elnevezések és feladatok.

* 2.4. fejezet: Központi irányítás elnevezés helyett központi adminisztráció szerepel.
* 3. fejezet: Az integrált szakmai egységek feladatai, egymás közötti viszonyai fejezetben az ágazati vezető helyett, vezető elnevezés szerepel.
* 4. fejezet 1. pont: Intézmény vezetése fejezeten belül, az intézményvezető helyettesítésében történt változás. Az intézményvezető helyettesítését a humánszolgáltatás vezető, annak távolléte alatt az Egységvezető I. -vezető szakápoló (főnővér) látja el.
* 4. fejezet 2. pont estében az alábbi változtatások történtek:
* Az intézmény szervezeti egység vezetői jogállásuk és feladatuk alcímnél új munkakör elnevezés került bevezetésre: Humánszolgáltatás vezető - intézményvezető helyettes, szociális és egészségügyi munkatárs néven. Az új munkakör elnevezéseknek megfelelően történt a következő módosítás mely szerint, a szociális ágazati vezető helyett, a humánszolgáltatás vezető, intézményvezető helyettes szociális és egészségügyi munkatárs megnevezés szerepel.
* A szervezeti felépítésben az egészségügyi ágazat vezető helyett és egészségügyi ágazat vezető helyettes helyett Egységvezető I. - vezető szakápoló (főnővér) és Egységvezető II. - vezető szakápoló (főnővér) - munkakör elnevezésre módosult.
* Mind az humánszolgáltatás vezető mind az egységvezetői munkaköröknél a feladatok aktualizálásra kerültek.
* 4. fejezet 3. pont: Az intézmény belső szervezeti egységeinek vezetői, jogállásuk és feladatuk elnevezésű címben a házi segítségnyújtás és jelzőrendszeres házi segítségnyújtás vezetői feladatok, a nappali ellátás vezető, valamint a bölcsőde feladatai kerültek felülvizsgálatra.

A Szervezeti Működési Szabályzat mellékletei a következőképpen kerültek módosításra:

* 1. sz. melléklet: Az intézmény szervezeti felépítése, szervezeti ábrája (ágrajza): Új szervezeti felépítés kialakítására kerül sor, melynek előnye, hogy rugalmasabb és hatékonyabb a hagyományos, erősen centralizált szervezeti formánál, erősítve ezzel az együttműködést, a döntéshozatali folyamatot, átláthatóságot és könnyebb eligazodást biztosítva ezzel a munkavállalók feladatellátásában.
* 2. sz melléklet: A vagyonnyilatkozat-tételi kötelezettséggel járó munkakörök felsorolása: A vagyonnyilatkozattételi szabályzatnak, valamint az új munkaköri elnevezéseknek megfelelően került felülvizsgálatra.
* 3. sz. melléklet: Létszámkeret nyilvántartása: Intézményünk létszámkeretét tartalmazza a működési engedélyben meghatározott feladatok alapján, illetve a jogszabály által előírt személyi feltételek biztosításával, 2025. július 1. naptól az új intézményvezetői kinevezés okán szüksége egy plusz státuszhely létrehozása. Indoka a jelenlegi intézményvezető tartós távolléte. A szükséges létszámbővítés külön előterjesztésben a költségvetési rendeletben kerül módosításra.

Az intézmény Szakmai programjában és Házirendjében a fent felsoroltak alapján az új munkaköri elnevezések kerültek átvezetésre a jelenlegiek helyett.

A szociális igazgatásról és szociális ellátásokról szóló 1993. évi III. törvény 92/B. § (1) bekezdés c) pontja szerint a személyes gondoskodást nyújtó szociális intézmény fenntartójának jóvá kell hagynia az intézmény Szakmai programját, Házirendjét és Szervezeti Működési Szabályzatát.

A módosított Szakmai Program és Szervezeti és Működési Szabályzat és Házirend az előterjesztés mellékletét képezi. **A fenti dokumentumokban történt az előterjesztésben taglalt számos változás miatt javasoljuk a módosított dokumentumok elfogadását.**

Fentiek alapján kérem a tisztelt Képviselő-testületet az alapdokumentumok jóváhagyására!

**Tisztelt Képviselő-testület!**

Kérem az előterjesztés megvitatását, a határozati javaslatok elfogadását.

A döntésekhez egyszerű többség szükséges.

1. **melléklet:** Teréz Anya Szociális Integrált Intézmény Szervezeti és Működési Szabályzata
2. **melléklet:** Teréz Anya Szociális Integrált Intézmény Szakmai Programja
3. **melléklet:** Teréz Anya Szociális Integrált Intézmény Házirendje

**2.**

**Határozati javaslat**

**Normatív határozat címe:** Teréz Anya Szociális Integrált Intézmény alapdokumentumainak elfogadása

1. Hévíz Város Önkormányzat Képviselő-testülete a Teréz Anya Szociális Integrált Intézmény

a) Szervezeti és Működési Szabályzatát,

b) Szakmai Programját,

c) Házirendjét újra szabályozva az előterjesztés mellékleteként 2025. július 1. napi hatályba lépéssel jóváhagyja.

2. A Képviselő-testület felkéri az intézményvezetőt az ebből következő intézkedések megtételére, a megismerések biztosítására.

**Felelős:** Naszádos Péter polgármester

Bali Júlia intézményvezető helyettes

**Határidő:** 2025. július 1.

**3.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Bertalanné Dr. Gallé Vera | ügyintéző/hatósági osztályvezető |  |  |
| Szintén László | Közgazdasági osztályvezető/pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **Név** | **beosztás** | **aláírás** | **megjegyzés** |
| TASZII  Bali Júlia | intézményvezető-helyettes |  |  |